**ФК Нотингем Форест** е англиски фудбалски клуб од Нотингем, грофовијата Нотингемшир. Моментално се натпреварува во Премиер лигата на Англија, најсилното ниво на англискиот лигашки фудбалски систем, по промоцијата која клубот ја остварил во Чемпионшип преку плејофите во сезоната 2021-2022.

Клубот е основан во 1865 година и претставува еден од основачите на Алијанс лигата во 1889 година. Во 1892 година, клубот се приклучува во Фудбалската лига. *Форест* двапати го освоиле ФА Купот во 1898 и 1959 година, а нивниот најуспешен периодот е помеѓу 1975 и 1993 година, кога под водството на Брајан Клаф, клубот го освоил државното првенство, двапати Европскиот куп на шампиони, четири Лига купа и двапати го освојувал Фул Мемеберс купот.

Прекарот им е *Форест* (превод на мак. Шумари), име под кое исто така е познат клубот и кое секогаш го носеле на грбот на своите дресови, но никогаш како Нотс Форест, иако Нотс е кратенка од Нотингемшир, таа кратенка се се смета за заштитен знак на нивниот градски соперник Нотс Каунти. Традиционалните бои на Нотингем Форест се црвената и белата.

Своите домашни натпревари, Форест ги игра на стадионот Сити Граунд, уште од далечната 1898 година.

Историја
--------

### 1865-1975

Составот на Форест кои го освоил ФА купот во 1898 година
Нотингем Форест е основан во 1865 година од страна на Бенди и Шинти играчи, под името *Нотингем Форест Фудбал и Бенди клуб*, набргу по основањето на градскиот ривал Нотс Каунти. Во 1889 година, клубот се приклучил на Фудбалската алијанса и ја освоил истата во 1892 година. После тоа, станува член на Фудбалската лига. Во 1890 година, Нотингем Форест се преселил да игра на Таун Граунд.

Првата голема титула Форест ја освоил во 1898 година, кога бил освојувач на ФА Купот, победувајќи го во финалето Дарби Каунти со 3-1 на стадионот Кристал Палас. Головите за Форест во тоа финале ги постигнале Артур Кејпс (два) и Џон МекФирсон.

Во 1949 година, клубот испаѓа во Третата дивизија, но две години подоцна успева да избори промоција. Во Првата дивизија Форест се вратил во 1957 година, а во 1959 го освојува вториот ФА куп, откако во финалето овојпат биле подобри од Лутон Таун со 2-1 на Вембли. Нотингем повел со 2-0 со головите на Рој Двајт и Томи Вилсон во 10-тата и 14-тата минута, а Лутон до крајот само успеал да го ублажи поразот со голот на Дејв Пејси во 66-тата минута.

Откако биле вицешампиони во првенството и полуфиналисти во купот во 1967 година, во 1972 година клубот претрпел уште едно испаѓање од Првата дивизија.

### Ерата на Брајан Клаф (1975-1993)

Статуа на Брајан Клаф, тренерот кој го водел Нотингем Форест 18 години.
Најуспешен менаџер во историјата на Нотингем Форест бил Брајан Клаф, кој го водел клубот цели 18 години во периодот помеѓу 1975 и 1993 година. Клаф ја освоил шампионската титула во Англија со Дарби Каунти во 1972 година, а во Форест дошол на 6 јануари 1975 година, заменувајќи го Алан Браун после поразот на клубот на домашен терен од лутиот ривал Нотс Каунти со 2-0. Првиот натпревар на клупата на својот нов клуб Клаф го имал против Тотенхем, во преигрувањето од третата рунда на ФА купот, натпревар во кој фудбалерите на Нотингем победиле со 1-0, со голот на Нил Мартин.

Во сезоната 1976-1977, Форест изборил промоција во Првата дивизија и враќање во елитниот ранг на англискиот фудбал откако завршиле на третото место во Втората дивизија. Забележителен подвиг направиле следната сезона, во која Форест станал еден од ретките клубови кој ја освоиле титулата во Првата дивизија, само година дена по промоцијата од понискиот ранг на натпреварување.

Овој успех бил само почеток на најсјајната ера на клубот. Во 1979 година, Форест го освоил Европскиот куп на шампиони совладувајќи го Малме со 1-0 во финалето, одиграно на Олимпискиот стадион во Минхен. Следната сезона, клубот дури успеал да го одбрани трофејот со победата над Хамбургер со 1-0 во второто едноподруго финале, овојпат одиграно на Сантјаго Бернабеу во Мадрид, во кое посебно се истакнал голманот Питер Шилтон со неколку неверојатни одбрани. Во истиот период, Форест го освоил и Европскиот суперкуп и двапати Лига купот на Англија. Покрај Шилтон, истакнати играчи на клубот од тоа време биле и десниот бек Вив Андерсон (првиот црномурест играч кој настапил за фудбалската репрезентација на Англија), играчот од средниот ред Мартин О'Нил, напаѓачот Тревор Френсис и триото шкотски интернационалци: Џон Робертсон, Арчи Гемил и Кени Брнс. Клубот играл во полуфиналето на Купот на УЕФА во сезоната 1983-1984, каде испаднале од Андерлехт во контроверзни околности. Подоцна се испоставило дека белгискиот клуб го подмитил судијата, кој во меѓувреме загинал во сообраќајна несреќа.

Следниот значаен трофеј за Форест дошол во 1989 година, кога го победиле Лутон Таун со 3-1 во Лига купот. Во поголемиот дел од истата сезона, клубот се надевал на тројната круна во домашните натпреварувања, но на крајот завршиле на третото место во првенството зад Арсенал и Ливерпул и токму од Ливерпул загубиле во повторениот натпревар од полуфиналето на ФА купот. Следната сезона, тимот на Клаф ја одбранил титулата во Лига купот освојувајќи уште еден наслов во ова натпреварување по победата со 1-0 над Олдам Атлетик со голот на Најџел Џемсон. Во 1991 година, клубот игра финале на ФА купот, во кое сепак на крајот е поразен од Тотенхем со 2-1 со автоголот на Дес Вокер во 94-тата минута.

Во 1992, Форест го победил Саутхемптон во финалето на Фул Мемберс купот со 3-2, а истата сезона загубиле во финалето на Лига купот од Манчестер Јунајтед со 1-0. Двете финалиња клубот ги играл ослабен поради многуте повредени играчи.

Своето осумнаесетгодишно владеење на чело на Форест, Брајан Клаф го завршил во мај 1993 година, откако клубот претрпел испаѓање во првата сезона од новоформираната Премиер лига на Англија, по 16 величествени години во врвот на англискиот фудбал. Во тој период, Нотингем Форест освоил една првенствена титула, две титули во Европскиот куп на шампиони и четири титули во Лига купот.

Спонзори и производители на опрема
----------------------------------

**Спонзори на дресовите**

|  |
| --- |
| * 1981-1983 Јапонија Panasonic
* 1983-1984 САД Wrangler
* 1984-1986 Велика Британија Skol
* 1986-1987 Велика Британија Home Ales
* 1987-1991 Велика Британија Shipstones
* 1992-1997 Канада Labatt's
* 1997-2003 Велика Британија Pinnacle
* 2003-2009 САД Capital One
* 2009-2012 Велика Британија Victor Chandler International
* 2013-денес Кувајт Fawaz International
 |



**Спортска опрема**

|  |
| --- |
| * 1973-1976 Велика Британија Umbro
* 1976-1977 Велика Британија U-Win
* 1977-1986 Германија Adidas
* 1986-2013 Велика Британија Umbro
* 2013-денес Германија Adidas
 |

Играчи
------

### Моментален состав

*Обновено на 5 јули 2022* 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Бр. |  | Позиција | Играч |
| --- | --- | --- | --- |
| 1 | САД | ГМ | Мат Тарнер |
| 3 | Португалија | ОД | Нуно Таварес |
| 4 | Англија | ОД | Џо Ворал  |
| 5 | Белгија | ОД | Орел Мангала |
| 6 | Брег на Слоновата Коска | СР | Ибрахим Сангаре |
| 7 | Велс | ОД | Неко Вилијамс |
| 8 | Сенегал | СР | Шеиху Кујате |
| 9 | Нигерија | НП | Таиво Авонији |
| 10 | Англија | СР | Морган Гибс-Вајт |
| 11 | Нов Зеланд | НП | Крис Вуд |
| 12 | Бразил | СР | Андреј Сантос |
| 13 | Велс | ГМ | Вејн Хенеси |
| 14 | Англија | СР | Калум Хадсон-Одои |
| 15 | Англија | ОД | Хари Тофоло |
| 16 | Аргентина | СР | Николас Домингес |

 |  | 

| Бр. |  | Позиција | Играч |
| --- | --- | --- | --- |
| 18 | Бразил | СР | Фелипе |
| 19 | Сенегал | ОД | Муса Ниакате |
| 21 | Шведска | СР | Антони Еланга |
| 22 | Англија | СР | Рајан Јејтс |
| 23 | Грција | ГМ | Одисеас Влаходимос |
| 24 | Брег на Слоновата Коска | ОД | Серж Орије |
| 26 | Шкотска | ОД | Скот Мекена |
| 27 | Белгија | НП | Дивок Ориги |
| 28 | Бразил | СР | Данило |
| 29 | Аргентина | ОД | Гонсало Монтиел |
| 30 | Брег на Слоновата Коска | ОД | Вили Боли |
| 32 | Ирска | ОД | Ендрју Омобамиделе |
| 40 | Бразил | ОД | Муриљо |
| 41 | Костарика | СР | Брендон Агилера |
| 43 | Нигерија | ОД | Ола Аина |

 |

Менаџери
--------

Брајан Клаф, менаџерот со најмногу освоени трофеи во историјата на Форест.

**Менаџери на Нотингем Форест**

|  |  |  |
| --- | --- | --- |
| 

|  |  |
| --- | --- |
| * Англија Хари Редфорд (1889-1897)
* Англија Хари Хаслам (1897-1909)
* Англија Фред Ерп (1909-1912)
* Англија Боб Мастерс (1912-1925)
* Англија Џон Бејнс (1925-1929)
* Англија Стен Харди (1930-1931)
* Англија Ноел Вотсон (1931-1936)
* Англија Харолд Вајтмен (1936-1939)
* Англија Били Вокер (1939-1960)
* Шкотска Енди Бити (1960-1963)
* Ирска Џони Кери (1963-1968)
* Шкотска Мат Џајлс (1969-1972)
* Шкотска Дејв Меки (1972-1973)
* Шкотска Алан Браун (1973-1975)
* Англија Брајан Клаф (1975-1993)
* Англија Френк Кларк (1993-1996)
* Англија Стјуарт Пирс (1996-1997)
* Англија Дејв Басет (1997-1999)
* Англија Мики Адамс (1999)
* Англија Рон Аткинсон (1999)
* Англија Дејвид Плат (1999-2001)
* Англија Пол Харт (2001-2004)
* Ирска Џо Кинар (2004)
* Англија Мик Харфорд (2004-2005)
* Англија Гари Мегсон (2005-2006)
 | * Шкотска Ијан МекПарландАнглија Франк Барлоу (2006)
* Шкотска Колин Калдервуд (2006-2008)
* Англија Џон Пембертон (2008-2009)
* Шкотска Били Дејвис (2009-2011)
* Англија Стив МекЛарен (2011)
* Англија Роб Кели (2011)
* Англија Стив Котерил (2011-2012)
* Ирска Шон О'Дрискол (2012)
* Шкотска Алекс МекЛиш (2012-2013)
* Шкотска Били Дејвис (2013-2014)
* Англија Стјуарт Пирс (2014-2015)
* Шкотска Даг Фридман (2015-2016)
* Англија Пол Вилијамс (2016)
* Франција Филип Монтание (2016-2017)
* Англија Гари Бразил (2017)
* Англија Марк Варбртон (2017)
* Англија Гари Бразил (2018)
* Шпанија Аитор Каранка (2018-2019)
* Англија Сајмон Ајрланд (2019)
* Северна Ирска Мартин О'Нил (2019)
* Франција Сабри Ламуши (2019-2020)
* Ирска Крис Хјутон (2020-2021)
* Ирска Стивен Рид (2021)
* Велс Стив Купер (2021-)
 |

 |

Вкупно 37 менаџери (или тренери) до денес го имаат водено од клупата Нотингем Форест; 7 од нив биле на функцијата како „привремени" или „вршители на должноста".

Првиот тренер во историјата на Форест бил Хари Редфорд, иако тој не фигурирал како менаџер, тој ги извршувал сите задачи што треба да ги направи еден нормален тренер. Редфорд го тренирал тимот до 1897 година на вкупно 176 натпревари, од кои 69 победи, 34 нерешени и 73 порази. Брајан Клоф сè уште има најдолг тренерски мандат, тој бил на чело на тимот осумнаесет последователни сезони, поточно од 3 јануари 1975 до 8 мај 1993 година. Под водство на Клоф, Нотингем Форест ја освоил својата единствена титула во англиското првенство, а покрај тоа и два Европски купа на шампиони, Суперкуп на УЕФА, ФА Черити Шилд и четири англиски Лига купа.

Вреди да се споменат и тренерите како Хари Хаслам, првиот тренер кој го освоил ФА купот со *црвените*, и Били Вокер, вториот тренер (зад Клаф) со најмногу натпревари на клупата на клубот, точно 650, од кои 272 победи, 147 нерешени и 231 пораз.

Сегашниот менаџер, Стив Купер, го вратил Нотингем Форест во Премиер лигата после 23 години чекање.

Титули
------

### Домашни

* **Премиер лига Прва Дивизија / Премиер лига** : **1**

1977-1978
* **Втора Дивизија / Чемпионшип** : **3**

1906–1907, 1921–1922, 1997–1998
* **Трета Дивизија Југ** : **1**

1950–1951
* **Алијанс** : **1**

1891–1892
* **ФА куп ФА Куп** : **2**

1897–1998, 1958–1959
* **Лига куп Лига куп / Карабао куп** : **4**

1977–1978, 1978–1979, 1988–1989, 1989–1990
* **Комјунити шилд ФА Черити Шилд / ФА Комјунити Шилд** : **1**

1978
* **Фул Мемеберс куп** : 2 (рекорд поделен со Челси)

1988-1989, 1991-1992
### Меѓународни

* **Лига на шампиони Европски куп на шампиони** : **2**

1978-1979, 1979-1980
* **Суперкуп на Европа Суперкуп на Европа / Суперкуп на УЕФА** : **1**

1979
* **Англо-шкотски куп** : **1**

1976-1977

Наводи
------

1. ↑  „QosFC: Queens Legends". *www.qosfc.com*.
2. ↑  
	*
3. ↑  „Squad Numbers Confirmed". Nottingham Forest Football Club Official Website. Посетено на 11 September 2020.
4. ↑  „Former managers of Nottingham Forest" (англиски). Nottingham Forest F.C. Архивирано од изворникот на 14 november 2015. Посетено на 2 november 2015. Занемарен непознатиот параметар `|deadlink=` (се препорачува `|url-status=`) (help); Проверете ги датумските вредности во: `|access-date=, |archivedate=` (help)

Надворешни врски
----------------

* Матична страница Уредете го ова на Википодатоците

|  |  |  |  |  |
| --- | --- | --- | --- | --- |
| 

| * п
* р
* у
Англија Премиер лига на Англија 2022-2023 |
| --- |
|  |
| 
Арсенал Арсенал • 
Астон Вила Астон Вила •
Борнмут Борнмут • 
Брајтон Брајтон енд Хоув Албион •
Брентфорд Брентфорд •
Вест Хем Јунајтед Вест Хем Јунајтед • 
Вулверхемптон Вулверхемптон • 
Евертон Евертон • 
Кристал Палас Кристал Палас •
Лестер Сити Лестер Сити •
Лидс Јунајтед Лидс Јунајтед •
Ливерпул Ливерпул •
Манчестер Јунајтед Манчестер Јунајтед •
Манчестер Сити Манчестер Сити • 
Нотингем Форест Нотингем Форест •
Њукасл Јунајтед Њукасл Јунајтед •
Саутхемптон Саутхемптон •
Тотенхем Тотенхем • 
Фулам Фулам • 
Челси Челси •
 |  |

 |

|  |  |  |  |  |
| --- | --- | --- | --- | --- |
| 

| * п
* р
* у
Англија Фудбалска лига Чемпионшип 2021-2022 |
| --- |
|  |
| 
Барнсли Барнсли • 
Бирмингем Сити Бирмингем Сити •
Блекбурн Роверс Блекбурн Роверс • 
Блекпул Блекпул • 
Борнмут Борнмут • 
Бристол Сити Бристол Сити • 
Вест Бромвич Албион Вест Бромвич Албион • 
Дарби Каунти Дарби Каунти • 
Кардиф Сити Кардиф Сити • 
Квинс Парк Ренџерс Квинс Парк Ренџерс • 
Ковентри Ковентри Сити • 
Лутон Таун Лутон Таун • 
Мидлсбро Мидлсбро •
Милвол Милвол •
Нотингем Форест Нотингем Форест •
Питерборо Јунајтед Питерборо Јунајтед • 
Престон Престон • 
Рединг Рединг • 
Свонзи Сити Свонзи Сити • 
Стоук Сити Стоук Сити • 
Фулам Фулам • 
Хадерсфилд Хадерсфилд Таун • 
Хал Сити Хал Сити • 
Шефилд Јунајтед Шефилд Јунајтед • 
 | righ |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Победници на  Куп на шампиони и Лига на шампиони  - Хронологија |
| --- |
|  |
| Куп на шампиони | 
Шпанија Реал Мадрид (1956, 1957, 1958, 1959, 1960) **·** 
Португалија Бенфика (1961, 1962) **·** 
Италија Милан (1963) **·** 
Италија Интер (1964, 1965) **·** 
Шпанија Реал Мадрид (1966) **·** 
Шкотска Селтик (1967) **·** 
Англија Манчестер Јунајтед (1968) **·** 
Италија Милан (1969) **·** 
Холандија Фејенорд (1970) **·** 
Холандија Ајакс (1971, 1972, 1973) **·** 
Германија Бајерн Минхен (1974, 1975, 1976) **·** 
Англија Ливерпул (1977, 1978) **·** 
Англија Нотингем Форест (1979, 1980) **·** 
Англија Ливерпул (1981) **·** 
Англија Астон Вила (1982) **·** 
Германија Хамбург (1983) **·** 
Англија Ливерпул (1984) **·** 
Италија Јувентус (1985) **·** 
Романија Стеауа Букурешт (1986) **·**  
Португалија Порто (1987) **·** 
Холандија ПСВ Ајндховен (1988) **·** 
Италија Милан (1989, 1990) **·** 
Југославија Црвена Ѕвезда (1991) **·** 
Шпанија Барселона (1992)
 |
|  |
| УЕФА Лига на шампиони | 
Франција О. Марсеј (1993) **·** 
Италија Милан (1994) **·** 
Холандија Ајакс (1995) **·** 
Италија Јувентус (1996) **·** 
Германија Борусија Дортмунд (1997) **·** 
Шпанија Реал Мадрид (1998) **·** 
Англија Манчестер Јунајтед (1999) **·** 
Шпанија Реал Мадрид (2000) **·** 
Германија Бајерн Минхен (2001) **·** 
Шпанија Реал Мадрид (2002) **·** 
Италија Милан (2003) **·** 
Португалија Порто (2004) **·** 
Англија Ливерпул (2005) **·** 
Шпанија Барселона (2006) **·** 
Италија Милан (2007) **·** 
Англија Манчестер Јунајтед (2008) **·** 
Шпанија Барселона (2009) **·** 
Италија Интер (2010) **·** 
Шпанија Барселона (2011) **·** 
Англија Челси (2012) **·** 
Германија Бајерн Минхен (2013) **·** 
Шпанија Реал Мадрид (2014) **·** 
Шпанија Барселона (2015) **·** 
Шпанија Реал Мадрид (2016, 2017, 2018) **·** 
Англија Ливерпул (2019) **·** 
Германија Бајерн Минхен (2020) **·** 
Англија Челси (2021) **·** 
 |

 |